text: - Vit eru við at traðka gasspedaluna í botn segði ST aðalskrivarin á COP27
text: #000001
text: Hann er kendur fyri ikki at leggja fingrarnar ímillum – at kalla ein spaka fyri ein spaka og brúka sera hørð orð og vendingar, tá hann umrøður støðuna í heiminum – m.a. frá røðarapallinum í ST.
text: #000002
text: Talan er um ST aðalskrivaran António Guterres, sum aftur - hesaferð á COP27 veðurlagsráðstevnuni í Egyptalandi – hevur brúkt ógvuslig og alvarssom orð í síni setanarrøðu.
text: #000003
text: “World and humanty is on ‘highway to climate hell’, ávaraði Guturres, tá hann tók orðið á COP27. Hann brúkti eisini vendingina, at heimurin varð vorðin eitt klimakaos og taka vit okkum ikki um reiggj og gera neyðugu broytingarnar í veðurlagspolitikkinum, so endar tað heilt galið.
text: #000004
text: Antin broyta vit kósina nú ella gongur tað bara ein veg – tann skeiva vegin. Hann vísti á, at vit hava ikki megnað at vent gongdini, soleiðis at vit kunnu liva upp til Parísavtaluna um, at upphitingin má ikki fara uppum 1,5 stig. -Vit stríðast fyri at yvirliva og komandi 10 árini fara at vísa, um vit megna at steðga yvirupphitingini.
text: #000005
text: Hann vísti á týdningin, at ídnaðarlondini og menningarlondini kunnu arbeiða saman ella vit gera kollektivt sjálvmorð, sum hann málbar seg. Heimurin hevur neyðugu amboðini til tess at minka um útlátið. Enn stendur eitt vindeygað opið fyri at venda gongdini.
text: #000006
text: Eitt av stóru málunum, sum sett síni fingramerki á ráðstevnuna higartil, er støðan hjá teimum fátækaru londunum í heiminum. Hesi londini eitt nú í Afrika krevja av ríkara partinum av heiminum, tvs. Vesturheimin, Russland og Kina, at hann tekur sína ábyrgd av dálkingini og veðurlagsbroytingunum, sum hava rakt menningarlondini so meint. Higartil hevur verið tosað um, at ríkaru londini skulu rinda 100 mia. dollarar til menningarlondini um árið. Nú er tann upphæddin hækkað munandi og skulu índaðarlondini, haðani yvirupphitingin stavar, ikki bert rinda fyri grøna orkuskiftið í menningarlondununum, tey skulu eisini rinda fyri teir ovurstóru skaðarnar, sum broytta veðurlagið hevur havt serstakliga í triðja partinum av heiminum, her m.a. Pakistan, Nigeria oø.
text: #000007
text: Tað ljóðar, at tað verður torført at sannføra ríkaru londini at liva upp til hesi krøvini, ikki minst tí tey stríðast við inflatión, orkukreppu og kríggið í Ukraina.
text: #000008
text: Eitt mál, sum eisini fekk nógva umrøðu, er spurningurin um framtíðar nýtsluna av gassi. Nógv av menningarlondunum her serliga í Afrika vilja sleppa at útvinna teirra stóru gassgoymslur soleiðis at tey kunnu fáa atgongd til m.a. elektrisitet eins og ídnaðarlondini.
text: #000009
text: Fólkatingið vitjar SEV í Húsahaga
text: #000012
text: Helvtin av orkuni frá vindmyllulundum fer til spillis
text: #000014
text: Regin Mittún nýggjur fíggjarstjóri hjá Magn
text: #000015
text: Oljuprísur uppá 100 dollarar í eygsjón
text: #000016
text: Russland sendir oljutangaskip norður um Sibiria
text: #000017
text: Byggja heimsins størstu vindmylnuhøll í Esbjerg
text: #000018
text: Bera ótta fyri nýggjum grønum brennievnum
text: #000019
text: Redaktión tel. 20 80 80 [email protected] Sverri Egholm Netredaktør (Ábyrgd) [email protected]
text: #000023